|  |  |
| --- | --- |
| ope_logoGR_final |  |
| Δ/νση Βιομηχανικών & Καταναλωτικών Προϊόντων  Αρμόδιος**: κ. Κλεόβουλος Μπούζος**  **Τηλ.: 2310 510047**  E-mail**: kleo@hepo.gr** | **ΙΡΑΝ**  **ΤΕΧΕΡΑΝΗ**  **6 – 10 Δεκεμβρίου 2012** |
| Η ιρανική οικονομία μολονότι δοκιμάσθηκε -λόγω της απόλυτης εξάρτησής της από το πετρέλαιο- από την παγκόσμια οικονομική κρίση, από τις συνεχιζόμενες εναντίον της διεθνείς οικονομικές κυρώσεις αλλά και, εσωτερικά, από ένα υψηλό ετήσιο πληθωρισμό, εντούτοις διατηρεί την αναπτυξιακή της δυναμική, με σημαντικά χαμηλότερους, βέβαια, του αναμενόμενου ρυθμούς. **Η αγορά του Ιράν** Παρά την προαναφερόμενη κατάσταση, η εμπορική δραστηριότητα συνεχίζεται, με τους μεγάλους ευρωπαίους εταίρους μας να διατηρούν και επαυξάνουν έστω και οριακά τη δυναμική των διμερών εμπορικών τους συναλλαγών. Είναι αξιοσημείωτο ότι από το 2003 που η ιρανική κυβέρνηση κατάργησε τους περιορισμούς στα τρόφιμα οι εισαγωγές τροφίμων και ποτών αυξάνονται κάθε έτος. Ιδιαίτερα οι παραγωγοί ζαχαρωδών προϊόντων , κονσερβοποιημένων τροφίμων , μη αλκοολουχων ποτών, ημιέτοιμων φαγητών, ειδών μπακαλικής , προσθέτων τροφίμων , καραμελών και σοκολάτων είδαν τις πωλήσεις τους να αυξάνονται στο Ιράν.  Όσον αφορά την πορεία των ελληνικών εξαγωγών, τα τελευταία χρόνια παρουσιάζουν μια δυναμική ( έστω και από χαμηλή βάση) αφού, **το 2008 έφτασαν 8,3 εκ. €,το 2009 ανήλθαν σε 14,0 εκ.€ .Το 2010 τα 20,5 εκ. € και το 2011 23,5 εκ. € έναντι του 2010 εμφανίζουν αύξηση 15,3%**.  Η ενθαρρυντική αυτή επίδοση, εν μέσω μάλιστα κλιμακούμενων εις βάρος του Ιράν διεθνών οικονομικών κυρώσεων, οφείλεται σε μεγάλο βαθμό στη δυναμική που αναπτύχθηκε το χρονικό αυτό διάστημα από την επιτυχημένη διοργάνωση επιχειρηματικών αποστολών από τον ΟΠΕ (2008- 2011). | Ο Ελληνικός Οργανισμός Εξωτερικού Εμπορίου - ΟΠΕ Α.Ε. στο πλαίσιο του Προγράμματος Δράσης του για το 2012, διοργανώνει για τους κλάδους βιομηχανικών ,καταναλωτικών προϊόντων και τροφίμων – ποτών επιχειρηματική αποστολή στη Τεχεράνη**.**  **Το πρόγραμμα της αποστολής περιλαμβάνει:**  **6/ 12,** άφιξη στη Τεχεράνη το πρωί της **7/12**  **8 //12,** επιχειρηματικές συναντήσεις στο ξενοδοχείο **Homa Hotel Tehran.**  **9/12** κατ’ ιδίαν συναντήσεις  **10/12** αναχώρηση  Οι τομείς που παρουσιάζουν ιδιαίτερο ενδιαφέρον, αντιστοιχούν σε διαπιστωμένες ανάγκες της ιρανικής αγοράς και δεν περιλαμβάνονται στους απαγορευτικούς καταλόγους των κυρώσεων είναι:   * **Βιομηχανία τροφίμων** ( ελιές, ελαιόλαδο, confectionery, έτοιμα γεύματα, χυμοί φρούτων). * **Φυσικά καλλυντικά** -δερμοκαλλυντικά ( botox, αλοιφές για επούλωση ανάπλαση ουλών από χειρουργικές επεμβάσεις με έμφαση στην πλαστική χειρουργική). * **Φαρμακευτικά προϊόντα** με πιστοποίηση FDA, ιδιαίτερα για την αντιμετώπιση του καρκίνου, ιατρικός εξοπλισμός , ιδιαίτερα τομογράφοι, εξοπλισμοί εργαστηρίου, τεχνητά μέλη για αναπήρους κλπ. * **Αγροτικός εξοπλισμός**, τεχνογνωσία ( αρδευτικά συστήματα, εγκατάσταση λειτουργία θερμοκηπίων, εξοπλισμός πτηνοτροφείων, νέοι σπόροι , καλλιέργειες, λιπάσματα, αγροτικά μηχανήματα ). * **Εξοπλισμός οικοδομών - κατασκευών** ( εκσκαφείς, μπετονιέρες, ολοκληρωμένα συστήματα ανελκυστήρων). * **Ανανεώσιμες πηγές ενέργειας** με έμφαση  στην ηλιακή και την χρήση φωτοβολταϊκών συστημάτων. * Υπηρεσίες:   + **Τουρισμός** : Συνεργασία ενδιαφερομένων επιλεγμένων τουριστικών γραφείων των δύο χωρών για διεύρυνση των ιρανικών τουριστικών ροών στην χώρα μας. Πολύ καλή συγκυρία.   + **Τηλεπικοινωνίες** : mobile services and applications ( εφαρμογή ολοκληρωμάτων προγραμμάτων διαγωνισμών , κουίζ, ειδήσεων, προσαρμοσμένη στην ιρανική κουλτούρα και κοινωνική πραγματικότητα.) Πολύ μεγάλη ζήτηση και αγορά.   + **Real Estate**: Παρουσίαση ελκυστικών και διαθέσιμων στην χώρα μας  επενδυτικών σχεδίων εκποίησης εκτάσεων γης , οικιών τόσο σε αστικά κέντρα όσο και παραθεριστικών κατοικιών σε ελληνικά νησιά, ξενοδοχειακών μονάδων, υπό ενίσχυση παραγωγικών μονάδων.   **Η συμμετοχή στην αποστολή, σας δίνει τη δυνατότητα:**   * να πραγματοποιήσετε προκαθορισμένες συναντήσεις με τις κατάλληλες επιχειρήσεις * να διερευνήσετε τις δυνατότητες συνεργασίας * να ενημερωθείτε για τον ανταγωνισμό και τις συνθήκες της αγοράς   **Το κόστος συμμετοχής ανέρχεται σε 500,00 € πλέον ΦΠΑ 23 % ανά εταιρεία, προκειμένου μετά και τη συμμετοχή του ΟΠΕ, να καλυφθεί το κόστος οργάνωσης της αποστολής που περιλαμβάνει :**   * ατομικό πρόγραμμα επιχειρηματικών συναντήσεων από εξειδικευμένη ιρανική εταιρία συμβούλων * διερμηνεία- γραμματειακή υποστήριξη * ενοικίαση αιθουσών για την πραγματοποίηση των επιχειρηματικών συναντήσεων.   **Οι επιχειρήσεις αναλαμβάνουν να καλύψουν εξ ιδίων :**   * αεροπορικό εισιτήριο και * διαμονή του εκπροσώπου τους στη Τεχεράνη   Οι ενδιαφερόμενοι παρακαλούνται να:   * αποστείλουν σε ηλεκτρονική μορφή την συνημμένη δήλωση συμμετοχής καθώς και το εταιρικό τους προφίλ στην αγγλική γλώσσα **το αργότερο μέχρι 16 Οκτωβρίου 2012** στη διεύθυνση [kleo@hepo.gr](mailto:kleo@hepo.gr) και * να καταβάλουν το ποσό των 615,00 € με κατάθεση στην Εμπορική Τράπεζα, αριθμός λογαριασμού ΟΠΕ 054/84029998. IBAN: GR 66 0120 0540 0000 0008 4029998. **Στο καταθετήριο πρέπει να αναφέρεται η χώρα της επιχειρηματικής αποστολής και η επωνυμία της επιχείρησης.**   Αντίγραφο του σχετικού παραστατικού της Τράπεζας, παρακαλούμε να διαβιβάζεται στο fax: 2310 510046, υπόψη κ. Μπούζου  Λεπτομερείς πληροφορίες για την οικονομία του Ιράν μπορείτε να αναζητήσετε στην δικτυακή πύλη του Υπουργείου εξωτερικών AGORA (<http://agora.mfa.gr/> |