|  |  |
| --- | --- |
|  |  |
| Δ/νση Βιομηχανικών & Καταναλωτικών Προϊόντων  Αρμόδιος**: κ. Κλεόβουλος Μπούζος**  **Τηλ.: 2310 510047**  E-mail**: kleo@hepo.gr** | **ΒΕΛΓΙΟ**  **ΒΡΥΞΕΛΛΕΣ - ΓΑΝΔΗ**  **4-7 Δεκεμβρίου 2012** |
| Το Βέλγιο, με συνολικό πληθυσμό 11 εκ. κατοίκους, παρουσιάζει τα τελευταία χρόνια συνεχή και σημαντική αύξηση του ΑΕΠ.  **Η ΑΓΟΡΑ ΤΟΥ ΒΕΛΓΙΟΥ**  Η βελγική οικονομία είναι μια σύγχρονη οικονομία, θεμελιωμένη πρωταρχικώς στη δράση των πολλών ιδιωτικών επιχειρήσεων που εδρεύουν στη χώρα, ενώ τα κύρια πλεονεκτήματα της κεφαλαιοποίησής της αντλούνται από τη στρατηγική θέση της χώρας στο κέντρο της Ευρώπης, τα εξελιγμένα δίκτυα μεταφορών, τη διαφοροποιημένη βιομηχανική και εμπορική σύνθεση της παραγωγικής της βάσης και τον απόλυτα εξωστρεφή προσανατολισμό της βελγικής επιχειρηματικότητας. Ελλείψει ιδίων φυσικών πόρων, το Βέλγιο υποχρεούται να εισάγει μεγάλες ποσότητες πρώτων υλών και να εξάγει μεγάλους όγκους μεταποιημένων (κυρίως βιομηχανικών) αγαθών, γεγονός που καθιστά τη βελγική οικονομία ιδιαίτερα ευάλωτη στις ασταθείς διακυμάνσεις των διεθνών αγορών.  Σύμφωνα με τα προσωρινά ελληνικά στατιστικά στοιχεία της ΕΛ.ΣΤΑΤ., οι ελληνικές εξαγωγές προς Βέλγιο το 2011 αυξήθηκαν κατά 18,29% σε σύγκριση με το 2010, ανερχόμενες σε 283,47 εκατ. €, ενώ οι ελληνικές εισαγωγές από το Βέλγιο ανήλθαν σε 1,58 δις. €, μειωμένες κατά 3,39% έναντι του 2010.    Οι επτά πρώτες κατηγορίες Ελληνικών προϊόντων που εισήχθησαν στο Βέλγιο το έτος 2011 είναι οι εξής:  Ορυκτά προϊόντα,  Μηχανές και συσκευές, ηλεκτρικά υλικά, τα μέρη και τα εξαρτήματά τους,  Προϊόντα χημικών και συναφών βιομηχανιών,  Εξοπλισμός μεταφορών,  Κοινά μέταλλα και τεχνουργήματα αυτών,  Πολύτιμοι λίθοι και μέταλλα,  Πλαστικές ύλες.  Από την μελέτη των τάσεων που εμφανίζουν οι ελληνικές εξαγωγές την τελευταία εξαετία, θεωρούμε κατ’ αρχάς ότι τα ελληνικά *νωπά και μεταποιημένα αγροτικά προϊόντα, τα τρόφιμα και ποτά,* έχουν ιδιαίτερη δυναμική και προοπτικές στην αγορά του Βελγίου. | Ο Ελληνικός Οργανισμός Εξωτερικού Εμπορίου - ΟΠΕ Α.Ε. στο πλαίσιο του Προγράμματος Δράσης του για το 2012, διοργανώνει για τον κλάδο τροφίμων - ποτών, επιχειρηματική αποστολή στις Βρυξέλλες και τη Γάνδη**.**  **Το πρόγραμμα της αποστολής περιλαμβάνει:**  **4/12** άφιξη στις Βρυξέλλες  **5/12** επιχειρηματικές συναντήσεις στις Βρυξέλλες  **6/12** αναχώρηση για Γάνδη, επιχειρηματικές συναντήσεις  **7 /12** Επιστροφή στην Ελλάδα  Η επιχειρηματική αποστολή αποβλέπει στην καλλιέργεια σχέσεων και συνεργασίας με επιχειρηματίες του Βελγίου και απευθύνεται σε ελληνικές επιχειρήσεις που δραστηριοποιούνται στον παρακάτω κλάδο:   * **Τροφίμων και ποτών**   **Η συμμετοχή στην αποστολή, σας δίνει τη δυνατότητα:**   * να πραγματοποιήσετε προκαθορισμένες συναντήσεις με τις κατάλληλες επιχειρήσεις * να διερευνήσετε τις δυνατότητες συνεργασίας * να ενημερωθείτε για τον ανταγωνισμό και τις συνθήκες της αγοράς   **Το κόστος συμμετοχής ανέρχεται σε 350,00 € ανά εταιρεία πλέον ΦΠΑ, προκειμένου μετά και τη συμμετοχή του ΟΠΕ, να καλυφθεί το κόστος οργάνωσης της αποστολής που περιλαμβάνει :**   * ατομικό πρόγραμμα επιχειρηματικών συναντήσεων * διερμηνεία - γραμματειακή υποστήριξη * ενοικίαση αίθουσας για την πραγματοποίηση των επιχειρηματικών συναντήσεων   **Οι επιχειρήσεις αναλαμβάνουν να καλύψουν εξ ιδίων :**   * αεροπορικό εισιτήριο και * διαμονή του εκπροσώπου τους στις Βρυξέλλες και τη Γάνδη   Οι ενδιαφερόμενοι παρακαλούνται να:   * αποστείλουν σε ηλεκτρονική μορφή την συνημμένη δήλωση συμμετοχής καθώς και το εταιρικό τους προφίλ στην αγγλική γλώσσα **το αργότερο μέχρι τις 19 Οκτωβρίου 2012** στη διεύθυνση [kleo@hepo.gr](mailto:kleo@hepo.gr) υπόψη κ. Κλεόβουλου Μπούζου και * να καταβάλουν το ποσό των 350,00 €, πλέον ΦΠΑ με κατάθεση στην Εμπορική Τράπεζα, αριθμός λογαριασμού **ΟΠΕ 054/84029998, IBAN: GR 66 0120 0540 0000 0008 4029998**. **Στο καταθετήριο πρέπει να αναφέρεται η χώρα της επιχειρηματικής αποστολής και η επωνυμία της επιχείρησης.**   Αντίγραφο του σχετικού παραστατικού της Τράπεζας, παρακαλούμε να διαβιβάζεται στο fax: 2310 510046  Λεπτομερείς πληροφορίες για την οικονομία του Βελγίου μπορείτε να αναζητήσετε στην δικτυακή πύλη του Υπουργείου Εξωτερικών AGORA (<http://agora.mfa.gr/> |